CELEX: 31986D0228
Language: el
Date: 1986-04-15 00:00:00
Title: 86/228/ΕΟΚ: Απόφαση της Επιτροπής της 15ης Απριλίου 1986 για παροχή αδείας στο Ηνωμένο Βασίλειο να περιορίσει την εμπορία σπόρων μιας ποικιλίας καλλιεργούμενων φυτικών ειδών (Το κείμενο στην αγγλική γλώσσα είναι το μόνο αυθεντικό)

Avis juridique important

|

31986D0228

86/228/ΕΟΚ: Απόφαση της Επιτροπής της 15ης Απριλίου 1986 για παροχή αδείας στο Ηνωμένο Βασίλειο να περιορίσει την εμπορία σπόρων μιας ποικιλίας καλλιεργούμενων φυτικών ειδών (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 156 της 11/06/1986 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Απριλίου 1986  για παροχή αδείας στο Ηνωμένο Βασίλειο να περιορίσει την εμπορία σπόρων μιας ποικιλίας καλλιεργούμενων φυτικών ειδών  (Το κείμενο στην αγγλική γλώσσα είναι το μόνο αυθεντικό)  (86/228/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργούμενων φυτικών ειδών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 15 παράγραφοι 2 και 3,  την αίτηση που κατατέθηκε από το Ηνωμένο Βασίλειο,  Εκτιμώντας:  ότι, σύμφωνα με τις διατάξεις του άρθρου 15 παράγραφος 1 της προαναφερόμενης οδηγίας, οι σπόροι και τα φυτά προς φύτευση που ανήκουν σε ποικιλίες καλλιεργούμενων φυτικών ειδών οι οποίες έχουν γίνει επίσημα αποδεκτές κατά το 1983 σε τουλάχιστον ένα κράτος μέλος, και επιπλέον πληρούν τις προϋποθέσεις που αναφέρονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία και μετά την 31η Δεκεμβρίου 1985, σε κανέναν περιορισμό εμπορίας·  ότι, εντούτοις, το άρθρο 15 παράγραφος 2 της εν λόγω οδηγίας προβλέπει ότι μπορεί να δοθεί σε ένα κράτος μέλος, μετά από αίτησή του, η άδεια να απαγορεύει την εμπορία σπόρων προς σπορά και φυτών προς φύτευση ορισμένων ποικιλιών·  ότι το Ηνωμένο Βασίλειο έχει υποβάλει παρόμοια αίτηση για ορισμένες ποικιλίες διαφορετικών ειδών·  ότι η απόφαση 85/626/ΕΟΚ της Επιτροπής (3), παρέτεινε, όσον αφορά το Ηνωμένο Βασίλειο, την προθεσμία που προβλέπεται στο προαναφερθέν άρθρο 15 παράγραφος 1, μετά τις 31 Δεκεμβρίου 1985 μέχρι τις 31 Ιανουαρίου 1986 για ορισμένες από τις ποικιλίες αυτές, συμπεριλαμβανομένης της ποικιλίας Tresor (λόλιον το πολυετές)·  ότι, εν τω μεταξύ, Επιτροπή ολοκλήρωσε την εξέταση της αίτησης του Ηνωμένου Βασιλείου όσον αφορά την ποικιλία αυτή·  ότι τα αποτελέσματα της εξέτασης δείχνουν ότι στο Ηνωμένο Βασίλειο, σύμφωνα με τους εθνικούς κανόνες που διέπουν την αποδοχή των ποικιλιών οι οποίοι εφαρμόζονται μέσα στο πλαίσιο των ισχυουσών κοινοτικών διατάξεων, η ποικιλία δεν διακρίνεται από τις άλλες ποικιλίες που έγιναν αποδεκτές στο κράτος αυτό (άρθρο 15 παράγραφος 3 στοιχείο α) πρώτη περίπτωση της εν λόγω οδηγίας)·  ότι, ως εκ τούτου, η αίτηση του Ηνωμένου Βασιλείου όσον αφορά την ποικιλία αυτή πρέπει να εγκριθεί πλήρως·  ότι η αίτηση του Ηνωμένου Βασιλείου δεν περιλαμβάνει πλέον άλλες ποικιλίες·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δίνεται άδεια στο Ηνωμένο Βασίλειο να απαγορεύσει την εμπορία στο έδαφός του σπόρων των ακόλουθων ποικιλιών που απαριθμούνται στον κοινό κατάλογο καλλιεργούμενων φυτικών ειδών του 1986:  Tresor (Lolium perenne L.).  Άρθρο 2  Η άδεια που προβλέπεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις υπό τις οποίες χορηγήθηκε.  Άρθρο 3  Το Ηνωμένο Βασίλειο ανακοινώνει στην Επιτροπή την ημερομηνία και τις διατυπώσεις σύμφωνα με τις οποίες κάνει χρήση της άδειας που προβλέπεται στο άρθρο 1. Η Επιτροπή πληροφορεί σχετικά τα άλλα κράτη μέλη.  Άρθρο 4  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 15 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 379 της 31. 12. 1985, σ. 23.